ΔΙΟΡΘΩΤΙΚΗ ΕΠΙΣΤΟΛΗ αριθ. 1 ΤΟΥ ΠΡΟΣΧΕΔΙΟΥ ΠΡΟΫΠΟΛΟΓΙΣΜΟΥ ΓΙΑ ΤΟ 2002 - ΤΜΗΜΑ VIII B - ΕΥΡΩΠΑΙΟΣ ΕΠΟΠΤΗΣ ΠΡΟΣΤΑΣΙΑΣ - ΔΕΔΟΜΕΝΩΝ ΤΜΗΜΑ III - ΕΠΙΤΡΟΠΗ

(υπoβάλλεται από τηv Επιτρoπή)

Εχοντας υπόψη :

- Το άρθρο 272 της συνθήκης για την ίδρυση της Ευρωπαϊκής Κοινότητας,

- Το άρθρο 78 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα,

- Το άρθρο 177 της συνθήκης για την ίδρυση της Ευρωπαϊκής Κοινότητας Ατομικής Ενέργειας,

- Έχοντας υπόψη το άρθρο 14 του δημοσιονομικού κανονισμού της 21ης Δεκεμβρίου 1977, ο οποίος εφαρμόζεται στον γενικό προϋπολογισμό των Ευρωπαϊκών Κοινοτήτων [1], όπως τροποποιήθηκε τελευταία με τον κανονισμό 762/2001 της 9ης Απριλίου 2001 [2],

[1] ΕΕ L 356, της 31.12.1977, σ. 1.

[2] ΕΕ L 111, της 20.4.2001, σ. 1.

Με το παρόν έγγραφο η Ευρωπαϊκή Επιτροπή υποβάλλει τη διορθωτική επιστολή αριθ. 1 του προσχεδίου προϋπολογισμού για το 2002 για τους λόγους που αναφέρονται στην αιτιολογική έκθεση.

***

Η χρηματοδότηση της παρούσας διορθωτικής επιστολής αποτελεί αντικείμενο τεχνικού παραρτήματος το οποίο καταρτίζεται χωριστά.

ΠΙΝΑΚΑΣ ΠΕΡΙΕΧΟΜΕΝΩΝ

ΑΙΤΙΟΛΟΓΙΚΗ ΕΚΘΕΣΗ

1. γενικη παρουσιαση

1.1. Ευρωπαίος Επόπτης Προστασίας Δεδομένων

1.2. Schengen Information System - SIS II

2. Αιτουμενες θεσεις και πιστωσεις βασει του Τμηματος VIII B - Ευρωπαιοσ Εποπτης Προστασιασ Δεδομενων

2.1. Πλαίσιο

2.2. Πίνακας προσωπικού

2.3. Πιστώσεις

2.3.1. Αποδοχές του Ευρωπαίου Επόπτη Προστασίας Δεδομένων και του Αναπληρωτή Επόπτη

2.3.2. Ανθρώπινοι πόροι για την Γραμματεία

2.3.3. Υποδομή

2.3.4. Αθροιστικός πίνακας

3. Αιτούμενες Πιστωσεις βάσει του τμήματος ΙΙΙ - Επιτροπη αναπτυξησ του SIS II (Schengen Information System)

ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΔΑΠΑΝΩΝ

ΑΙΤΙΟΛΟΓΙΚΗ ΕΚΘΕΣΗ

1. γενικη παρουσιαση

Η παρούσα πρόταση καλύπτει διάφορα τμήματα του προϋπολογισμού: το πρώτο αφορά τη δημιουργία υποδιαίρεσης VIII β που θα καλύπτει τη σύσταση του Ευρωπαίου Επόπτη Προστασίας Δεδομένων. Το δεύτερο αφορά την ανάπτυξη του Schengen Information System II. Το συνολικό ύψος των δαπανών της διορθωτικής επιστολής είναι 1 793 000 ¬ και των εσόδων 176 997 ¬.

1.1. Ευρωπαίος Επόπτης Προστασίας Δεδομένων

Ο κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών [3] (στο εξής «κανονισμός») προβλέπει τη σύσταση ανεξάρτητης εποπτικής αρχής αρμόδιας για την εφαρμογή των διατάξεων του κανονισμού. Η εν λόγω αρχή φέρει τον τίτλο Ευρωπαίος Επόπτης Προστασίας Δεδομένων (στο εξής «Επόπτης») και επικουρείται από τον Αναπληρωτή Επόπτη.

[3] ΕΕ L 8 της 12.1.2001, σ. 1.

Βάσει του κανονισμού αυτού η Επιτροπή υπέβαλε στις 18.7.2001 πρόταση απόφασης του Ευρωπαϊκού Κοινοβουλίου, του Συμβουλίου και της Επιτροπής περί του καθεστώτος και των γενικών όρων άσκησης των καθηκόντων του Ευρωπαίου Επόπτη Προστασίας Δεδομένων [4]. Στο έγγραφο εκείνο η Επιτροπή τόνιζε ότι είναι αποφασισμένη να λάβει τα μέτρα που απαιτούνται για τη σύσταση και θέση σε λειτουργία του Ευρωπαίου Επόπτη Προστασίας Δεδομένων το ταχύτερο δυνατό και ιδίως να προβεί, στο πλαίσιο της διαδικασίας του προϋπολογισμού, στις κατάλληλες ενέργειες προκειμένου να εξασφαλισθεί ότι ο διορισθείς Επόπτης θα έχει στη διάθεσή του, κατά την ανάληψη των καθηκόντων του, τους ανθρώπινους και οικονομικούς πόρους που του είναι απαραίτητοι.

[4] COM(2001) 411 τελικό

Σύμφωνα με τη συνθήκη, κάθε όργανο αξιολογεί τις ανάγκες του και υποβάλει τις σχετικές αιτήσεις χρηματοδότησης στην αρμόδια για τον προϋπολογισμό αρχή. Αυτό σημαίνει ότι την παρούσα αίτηση θα έπρεπε να καταθέσει ο ίδιος ο Επόπτης, βάσει των εκτιμήσεών του και με ιδία ευθύνη. Το γεγονός, όμως, ότι δεν έχει ακόμη διορισθεί Επόπτης δεν πρέπει να αποτελέσει εμπόδιο για την πρόβλεψη επαρκών κονδυλίων για τον Επόπτη στο πλαίσιο του Γενικού Προϋπολογισμού της Ευρωπαϊκής Ενωσης για το 2002, ούτως ώστε να καταστεί δυνατή η άμεση δραστηριοποίησή του άμα τη αναλήψει των καθηκόντων του. Αυτός είναι και ο μόνος λόγος για τον οποίο η Επιτροπή υποβάλλει την παρούσα διορθωτική επιστολή.

Ως εκ τούτου, η Επιτροπή καταθέτει στην αρμόδια για τον προϋπολογισμό αρχή την παρούσα διορθωτική επιστολή του προσχεδίου προϋπολογισμού για το 2002 στην οποία περιλαμβάνονται προβλέψεις όσον αφορά τους πόρους που θα απαιτηθούν από τον Επόπτη όπως υπολογίσθηκαν βάσει της υπόψη προτάσεως.

Οι παρούσες εκτιμήσεις βασίζονται στην υπόθεση ότι ορισμένες υπηρεσίες σχετιζόμενες με τα διοικητικά καθήκοντα του Επόπτη θα αναληφθούν από τις διοικητικές υπηρεσίες του Ευρωπαϊκού Κοινοβουλίου κατ' αναλογίαν προς την περίπτωση του Ευρωπαίου Διαμεσολαβητή. Σε περίπτωση που αυτό δεν συμβεί, οι πρόσθετες ανάγκες σε προσωπικό ενδεχομένως να ανέλθουν σε 5 νέες θέσεις.

Η παρούσα διορθωτική επιστολή καλύπτει μόνον το 2002, έτος σύστασης της εν λόγω αρχή κατά το οποίο το συνολικό κόστος θα ανέλθει, για 15 θέσεις σε 1 526 000 ¬ και τα έσοδα σε 137 000 ¬. Μεσοπρόθεσμα ο αριθμός των θέσεων θα ανέλθει σε 21 με συνολικό κόστος 2 899 000 ¬ και έσοδα 319.000 ¬ [5] .

[5] Για 1 A4 + 1 A5 + 1B3 + 1Β5 + 1 C3 + 1 C4 πέραν των 15 θέσεων που ήδη προβλέπονται στο παρόν έγγραφο· τα ποσά υπολογίσθηκαν βάσει των ισχυουσών αποδοχών.

1.2. Schengen Information System - SIS II

Το κεκτημένο Schengen το οποίο ενσωματώθηκε στο πλαίσιο της Ευρωπαϊκής Ένωσης κατά την έναρξη ισχύος της συνθήκης του Άμστερνταμ, περιλαμβάνει όλα τα μέτρα που επιτρέπουν την υλοποίηση του στόχου της δημιουργίας ενός χώρου άνευ εσωτερικών συνόρων.

Το Schengen Information System - SIS (σύστημα πληροφόρησης Schengen) αποτελεί θεμελιώδες στοιχείο της λειτουργίας του άνευ συνόρων χώρου του Schengen. Η ανάπτυξη ενός SIS δευτέρας γενεάς (SIS II) αποφασίσθηκε προκειμένου, αφενός, να καταστεί δυνατή η ένταξη των υποψήφιων χωρών στο SIS και, αφετέρου, να εισαχθούν νέες λειτουργικότητες.

Υπενθυμίζεται ότι η συνθήκη του Άμστερνταμ ανέτρεψε τις αρχές του προϋπολογισμού που διέπουν τον τρίτο πυλώνα: προ της συνθήκης του Άμστερνταμ απαιτείτο ομοφωνία προκειμένου να καλυφθούν από τον κοινοτικό προϋπολογισμό οι λειτουργικές δαπάνες που συνδέονται με τον τρίτο πυλώνα και, ελλείψει αυτής , η χρηματοδότηση αποκτούσε αναγκαστικά διακυβερνητικό χαρακτήρα. Σήμερα η κατάσταση έχει αντιστραφεί: απαιτείται ομοφωνία όταν πρόκειται για διακυβερνητική χρηματοδότηση και αρκεί να διαφωνήσει ένα μόνον κράτος μέλος προκειμένου να παρεμβληθεί αυτομάτως ο κοινοτικός προϋπολογισμός, δυνάμει του άρθρου 41 παράγραφος 3 της ΣΕΕ.

Η δυνατότητα αυτή συγκεκριμενοποιήθηκε για πρώτη φορά κατά τη διάρκεια του Συμβουλίου Δικαιοσύνης και Εσωτερικών στις 28 και 29 Μαΐου. Διαπιστώνοντας την έλλειψη ομοφωνίας υπέρ της διακυβερνητικής χρηματοδότησης, το Συμβούλιο κατέληξε στη χρηματοδότηση της ανάπτυξης του SIS II από τον κοινοτικό προϋπολογισμό αρχής γενομένης από το 2002.

Στις 20 Ιουλίου το Συμβούλιο Προϋπολογισμού προσέθεσε 950 000 ¬ στο κονδύλιο B5-840(Schengen) προκειμένου να τεθεί σε λειτουργία το SIS II. Δεδομένου ότι πρόκειται για νέο σημαντικό καθήκον με προοπτικές ανάπτυξης, το οποίο αποφασίσθηκε μεν από το Συμβούλιο αλλά θα βρίσκεται υπό τη διαχείριση της Επιτροπής, η Επιτροπή ζητεί από την αρμόδια για τον προϋπολογισμό αρχή να περιλάβει στον προϋπολογισμό του 2002 τους πρόσθετους ανθρώπινους πόρους που απαιτούνται για τα νέα καθήκοντα που απορρέουν από την ανάπτυξη του SIS II. Δεδομένου ότι το προσχέδιο του προϋπολογισμού δεν προβλέπει πιστώσεις για τη θέση B5-840, ούτε τους αναλογούντες διοικητικούς πόρους (267 000 ¬), τα εν λόγω ποσά περιλαμβάνονται στην παρούσα διορθωτική επιστολή.

2. Αιτουμενες θεσεις και πιστωσεις βασει του Τμηματος VIII B - Ευρωπαιοσ Εποπτης Προστασιασ Δεδομενων

2.1. Πλαίσιο

Σύμφωνα με το άρθρο 43 παράγραφος 2 του κανονισμού, η αρμόδια επί του προϋπολογισμού αρχή φροντίζει ώστε ο Ευρωπαίος Επόπτης Προστασίας Δεδομένων να διαθέτει το ανθρώπινο δυναμικό και τους οικονομικούς πόρους που χρειάζονται για την εκτέλεση των καθηκόντων του.

Στις παραγράφους 3 και 4 του άρθρου 43, ο κανονισμός ορίζει ότι ο Ευρωπαίος Επόπτης Προστασίας Δεδομένων θα επικουρείται από γραμματεία και ότι ο προϋπολογισμός του θα περιλαμβάνεται σε ειδική γραμμή του τμήματος VIII του γενικού προϋπολογισμού της Ευρωπαϊκής Ένωσης. Η παρούσα διορθωτική επιστολή προτείνει τη σύσταση της σχετικής διάρθρωσης.

Το εν λόγω προϋπολογιστικό πλαίσιο βασίσθηκε κατά κύριο λόγο στα στοιχεία του σχεδίου προϋπολογισμού για το 2002 για τον Ευρωπαίο Διαμεσολαβητή, λαμβάνοντας υπόψη ότι το όργανο αυτό προσφέρει μία πολύτιμη βάση εξαιτίας του μεγέθους και του χαρακτήρα του.

2.2. Πίνακας προσωπικού

Όσον αφορά τον ίδιο τον Ευρωπαίο Επόπτη Προστασίας Δεδομένων και τον Αναπληρωτή του, πρέπει να θεωρηθούν ως μέλη της ίδιας της αρχής και ως εκ τούτου δεν θα περιλαμβάνονται στον πίνακα προσωπικού.

Όσον αφορά τη γραμματεία του Επόπτη, η Επιτροπή βασίσθηκε στις εκτιμήσεις της για τις ανάγκες του γραφείου του Επόπτη σε ανθρώπινους και οικονομικούς πόρους που περιλαμβάνονταν στο δημοσιονομικό δελτίο που συνόδευε την αρχική πρόταση κανονισμού το 1999. Την εποχή εκείνη εκτιμήθηκε ότι ο πιθανός συνολικός αριθμός προσωπικού του γραφείου του Επόπτη θα ανερχόταν σε 10 θέσεις εκ των οποίων 6 της κατηγορίας Α, 2 της κατηγορίας Β και 2 της κατηγορίας C.

Ωστόσο, πρέπει να σημειωθεί ότι τα καθήκοντα του Επόπτη έχουν υποστεί διάφορες μεταβολές έκτοτε και ότι ο φόρτος εργασίας όπως διαμορφώνεται απαιτεί την αναθεώρηση των εκτιμήσεων εκείνων ούτως ώστε οι πόροι του Επόπτη να ανταποκρίνονται στα νέα του καθήκοντα. Οι λόγοι είναι οι εξής:

* Το άρθρο 33 του κανονισμού προβλέπει πλέον ότι κάθε πρόσωπο το οποίο απασχολείται από όργανο ή οργανισμό της Κοινότητας δύναται να υποβάλλει ένσταση στον ευρωπαίο επόπτη προστασίας δεδομένων επικαλούμενο παράβαση των διατάξεων του παρόντος κανονισμού που διέπει την επεξεργασία δεδομένων προσωπικού χαρακτήρα, χωρίς να πρέπει να αποδείξει ότι επηρεάζονται τα καθήκοντά του. Το ευρύτερο αυτό πεδίο μπορεί να έχει ως συνέπεια την αύξηση του αριθμού των καταγγελιών πράγμα το οποίο μπορεί να απαιτήσει την ενίσχυση του προσωπικού κατά 0,25 θέσεις στην κατηγορία Α, 0,25 στην κατηγορία Β και 0,50 στην κατηγορία C.

* Το άρθρο 46 στ) ii) του κανονισμού υποχρεώνει τον Επόπτη να συνεργάζεται με τους φορείς εποπτείας προστασίας δεδομένων που συνιστώνται δυνάμει του τίτλου VI της συνθήκης για την Ευρωπαϊκή Ένωση, ιδίως προκειμένου να βελτιωθεί η συνοχή στην εφαρμογή των κανόνων και διαδικασιών των οποίων την τήρηση έχουν αντιστοίχως αναλάβει να εξασφαλίζουν. Αυτό είναι πιθανό να συντελέσει στην αύξηση του φόρτου εργασίας του Επόπτη πράγμα το οποίο ενδέχεται να απαιτήσει συμπληρωματικό προσωπικό 0,50 στην κατηγορία Α και 0,25 στην κατηγορία Β.

* Το άρθρο 12 παράγραφος 2 του κανονισμού προβλέπει ότι πρέπει υποχρεωτικά να ζητείται η γνώμη του Επόπτη όταν πρόκειται για εξαίρεση από την υποχρέωση του ελεγκτή να παρασχεθούν στο υποκείμενο των δεδομένων πληροφορίες όσον αφορά την επεξεργασία των δεδομένων σε περίπτωση που τα δεδομένα δεν έχουν αποκτηθεί από τον ίδιο. Επιπλέον, το άρθρο 19 του κανονισμού επιτρέπει στον Επόπτη να εγκρίνει εξαιρέσεις από το δικαίωμα του υποκειμένου να μην συμμορφώνεται με αυτοματοποιημένες ατομικές αποφάσεις και να παράσχει επαρκείς εγγυήσεις στις περιπτώσεις αυτές. Οι μεταβολές αυτές θα έχουν αντίκτυπο στο καθήκον του Επόπτη να καθορίζει, αιτιολογεί και δημοσιοποιεί τις εξαιρέσεις, τις εγγυήσεις, τις άδειες και τις προϋποθέσεις που διέπουν ορισμένα είδη επεξεργασίας δεδομένων, όπως ορίζει το άρθρο 46 η) του κανονισμού. Οι συνέπειες για το προσωπικό του Επόπτη εκτιμώνται σε 0,75 για την κατηγορία Α, 0,25 για την κατηγορία Β και 0,25 για την κατηγορία C.

* Το άρθρο 46 i) του κανονισμού αναφέρεται στην υποχρέωση του Επόπτη να παρέχει πρόσβαση στα μητρώα που τηρούν οι υπεύθυνοι προστασίας δεδομένων τα οποία αφορούν την επεξεργασία των δεδομένων. Βάσει του άρθρου 26 του κανονισμού 45/2001, οποιοσδήποτε μπορεί να συμβουλεύεται τα μητρώα αυτά με άμεσο ή έμμεσο τρόπο μέσω του Επόπτη. Ως εκ τούτου ο Επόπτης πρέπει να σχεδιάσει και να οργανώσει το σύστημα των μητρώων που τηρούνται από τους υπεύθυνους προστασίας δεδομένων και ιδίως τις διαδικασίες πρόσβασης στα μητρώα ούτως ώστε τα υποκείμενα των δεδομένων να έχουν ουσιαστική πρόσβαση σε αυτά, και να διαχειρίζονται και να ικανοποιούν τις μεμονωμένες αιτήσεις πρόσβασης στα εν λόγω μητρώα όταν τα υποκείμενα των δεδομένων επιλέγουν να ζητήσουν πρόσβαση μέσω του Επόπτη. Τα νέα αυτά καθήκοντα υπολογίζεται ότι θα αυξήσουν τις ανάγκες του Επόπτη σε προσωπικό κατά 0,25 για τις κατηγορίες Α, 1 για την κατηγορία Β και 0,50 για την κατηγορία C.

* Το άρθρο 27 του κανονισμού προβλέπει ότι οι επεξεργασίες, οι οποίες ενδέχεται να παρουσιάσουν ιδιαίτερους κινδύνους για τα δικαιώματα και τις ελευθερίες των υποκειμένων των δεδομένων λόγω της φύσης, της εμβέλειας ή των σκοπών τους, υποβάλλονται σε προκαταρκτικό έλεγχο εκ μέρους του Επόπτη. Σύμφωνα με τον νέο και ευρύτερο αυτόν ορισμό, δεν είναι πλέον ανάγκη να ελέγχει προηγουμένως ο Επόπτης αν οι εν λόγω επεξεργασίες εντάσσονται σε κατάλογο τον οποίο έχει καταρτίσει ο ίδιος. Αυτό αυξάνει το φάσμα των επεξεργασιών που δύνανται να υποστούν προκαταρτικό έλεγχο από τον Επόπτη. Εξ αιτίας αυτού, ο φόρτος εργασίας του Επόπτη είναι πιθανό να αυξηθεί και να απαιτήσει πρόσθετο προσωπικό εκτιμώμενο σε 1 για την κατηγορία Α, 1 για την κατηγορία Β και 1 για την κατηγορία C.

* Το άρθρο 47 του κανονισμού επιτρέπει στον Επόπτη να παραπέμπει θέματα στο Δικαστήριο των Ευρωπαϊκών Κοινοτήτων υπό τους όρους που προβλέπει η συνθήκη. Παρότι ο Επόπτης δύναται να καταφύγει στο μέτρο αυτό μόνον εφόσον εξαντληθούν άλλα μέτρα παρέμβασης, η παραπομπή στο Δικαστήριο των ΕΚ ενδέχεται να είναι εντατική κατά τα πρώτα χρόνια της λειτουργίας του θεσμού του Επόπτη μέχρι να δημιουργηθεί μια βάση κοινοτικής νομολογίας σε θέματα προστασίας δεδομένων. Οι αντίστοιχες πρόσθετες ανάγκες σε προσωπικό υπολογίζονται σε 0,25 στην κατηγορία Α, 0,25 στην κατηγορία Β και 0,25 στην κατηγορία C.

* Ο κανονισμός του Συμβουλίου (ΕΚ) 2725/2000 της 11ης Δεκεμβρίου 2000 για τη δημιουργία του συστήματος 'Eurodac' για τη σύγκριση των δακτυλικών αποτυπωμάτων [6], προβλέπει τη σύσταση μιας ανεξάρτητης κοινής εποπτικής αρχής για την παρακολούθηση των δραστηριοτήτων της κεντρικής μονάδας 'Eurodac' και την εξασφάλιση της μη παραβίασης των δικαιωμάτων των υποκειμένων των δεδομένων από την επεξεργασία ή τη χρήση των δεδομένων που τηρούνται στην κεντρική μονάδα. Επιπλέον, ελέγχει τη νομιμότητα της διαβίβασης δεδομένων προσωπικού χαρακτήρα στα κράτη μέλη από την κεντρική μονάδα. Η κοινή εποπτική αρχή θα διαλυθεί μόλις συσταθεί η ανεξάρτητη εποπτική αρχή η οποία προβλέπεται στο άρθρο 286, παράγραφος 2 της συνθήκης. Ο Επόπτης, συνεπώς, αντικαθιστά την κοινή εποπτική αρχή 'Eurodac' και αναλαμβάνει τα καθήκοντά της. Οι ανάγκες προσωπικού που απορρέουν από τα καθήκοντα που ανατίθενται στον Επόπτη με τον κανονισμό 'Eurodac' υπολογίζονται σε 1 στην κατηγορία Α, 1 στην κατηγορία Β και 0,50 στην κατηγορία C.

[6] Κανονισμός (ΕΚ) αριθ. 2725/2000 του Συμβουλίου της 11ης Δεκεμβρίου 2000 για τη δημιουργία του συστήματος «Eurodac» για τη σύγκριση των δακτυλικών αποτυπωμάτων των αιτούντων άσυλο και ορισμένων υπηκόων τρίτων χωρών ( ΕΕ L 316 της 15.12.2000, σ. 1).

Η αύξηση του προσωπικού του γραφείου του Επόπτη την οποία συνεπάγονται τα νέα καθήκοντα που του έχει αναθέσει ο κοινοτικός νομοθέτης ανέρχονται, επομένως, σε 11 νέες θέσεις εκ των οποίων 4 στην κατηγορία Α, 4 στην κατηγορία Β και 3 στην κατηγορία C. Εάν προστεθούν οι 10 θέσεις που υπολογίζονται στην αρχική πρόταση της Επιτροπής του 1999, ο κοινοτικός προϋπολογισμός για το 2002 πρέπει να περιλάβει πρόβλεψη για 21 θέσεις στη Γραμματεία του Ευρωπαίου Επόπτη Προστασίας Δεδομένων, εκ των οποίω 10 της κατηγορίας Α, 6 της κατηγορίας Β και 5 της κατηγορίας C.

Όπως προαναφέρεται, τις απαιτούμενες θέσεις και κονδύλια πρέπει να εκτιμήσει ο ίδιος ο Επόπτης. Ως εκ τούτου, η Επιτροπή περιορίζει στην παρούσα επιστολή το αίτημά της προς την αρμόδια για τον προϋπολογισμό αρχή στους πόρους που κρίνει απαραίτητους για την έναρξη των δραστηριοτήτων του Ευρωπαίου Επόπτη Προστασίας Δεδομένων, μόλις διορισθεί. Στο πλαίσιο αυτό, οι προαναφερθείσες εκτιμώμενες ανάγκες για 11 θέσεις προσωπικού σε σχέση με τα νέα καθήκοντα που ανατέθηκαν στον Επόπτη από το 1999, περιορίζονται σε πέντε (5) στην παρούσα επίστολή. Με τον υπολογισμό αυτόν ο συνολικός αριθμός του προσωπικού που ζητείται για την Γραμματεία του Επόπτη το 2002 ανέρχεται σε 15 θέσεις εκ των οποίων 8 της κατηγορίας Α, 4 της κατηγορίας Β και 3 της κατηγορίας C.

Οι εκτιμήσεις για τις 10 θέσεις που περιλαμβάνονταν στην αρχική πρόταση της Επιτροπής το 1999 βασίζονταν στην υπόθεση ότι το γραφείο του Επόπτη θα ενσωματωνόταν στην υφιστάμενη υποδομή του Ευρωπαϊκού Κοινοβουλίου κατ' αναλογίαν προς τον Ευρωπαίο Διαμεσολαβητή. Αυτό σημαίνει ότι ορισμένες υπηρεσίες που αφορούν τις διοικητικές λειτουργίες του Επόπτη θα τις αναλάβουν οι διοικητικές υπηρεσίες του Ευρωπαϊκού Κοινοβουλίου. Η Επιτροπή δεν έχει λόγους να απορρίψει την υπόθεση αυτή στην παρούσα επιστολή. Μάλιστα, ο θεσμός του Ευρωπαίου Διαμεσολαβητή επηρέασε αποφασιστικά το θεσμικό πλαίσιο του Επόπτη στον κανονισμό, όπου υιοθετούνται πολλά στοιχεία από τον θεσμό του Διαμεσολαβητή όταν γίνεται αναφορά στον Επόπτη. Επιπλέον, η λύση αυτή φαίνεται ως η λογικότερη και η αποτελεσματικότερη από άποψη κόστους.

Εντούτοις, εάν κανένα από τα κοινοτικά θεσμικά όργανα δεν δεχθεί να παράσχει υποστήριξη στις υπηρεσίες του Επόπτη υπό την τρέχουσα διοικητική τους διάρθρωση, θα πρέπει να δοθούν στον Επόπτη τα μέσα ούτως ώστε να λειτουργήσει το γραφείο του σε ανεξάρτητη βάση. Στην περίπτωση αυτή οι πρόσθετες ανάγκες προσωπικού υπολογίζονται σε 5 θέσεις πράγμα το οποίο αντιστοιχεί χονδρικά στην εξοικονόμηση πόρων η οποία επιτυγχάνεται με την υποστήριξη που παρέχεται στον Διαμεσολαβητή από τις διοικητικές υπηρεσίες του Ευρωπαϊκού Κοινοβουλίου [7].

[7] Ετήσια έκθεση του Ευρωπαίου Διαμεσολαβητή 2000, σ. 251.

>ΘΕΣΗ ΠIΝΑΚΑ>

2.3. Πιστώσεις

2.3.1. Αποδοχές του Ευρωπαίου Επόπτη Προστασίας Δεδομένων και του Αναπληρωτή Επόπτη

Η Επιτροπή πρότεινε να εξομοιωθεί ο Ευρωπαίος Επόπτης Προστασίας Δεδομένων με δικαστή του Δικαστηρίου των Ευρωπαϊκών Κοινοτήτων όσον αφορά τον καθορισμό της αμοιβής, των επιδομάτων, της συντάξεως αρχαιότητας και κάθε άλλης παροχής εξομοιούμενης με αποδοχές. Κατ' αναλογία ο Αναπληρωτής Επόπτης πρέπει να εξομοιωθεί με τον Γραμματέα του Δικαστηρίου των ΕΚ. Η Επιτροπή εκτιμά ότι μέχρι τον Απρίλιο του 2002, ο Επόπτης θα έχει διορισθεί βάσει των διαδικασιών που προβλέπονται στον κανονισμό.

Συνεπώς ο παρακάτω πίνακας περιλαμβάνει τις απαιτούμενες πιστώσεις για τα μέλη, οι οποίες υπολογίσθηκαν ως εξής:

* ο βασικός μηνιαίος μισθός του Ευρωπαϊου Επόπτη Προστασίας Δεδομένων ισούται με το 112% του βασικού μισθού ενός υπαλλήλου των Ευρωπαϊκών Κοινοτήτων στο τελευταίο κλιμάκιο του βαθμού Α1,

* ο βασικός μηνιαίος μισθός του Αναπληρωτή Επόπτη ισούται με το 101% του βασικού μισθού ενός υπαλλήλου των Ευρωπαϊκών Κοινοτήτων στο τελευταίο κλιμάκιο του βαθμού Α1,

* ανάληψη καθηκόντων από τον Ευρωπαίο Επόπτη Προστασίας Δεδομένων και τον Αναπληρωτή Επόπτη από 1ης Απριλίου 2002,

* τα συναφή έξοδα βάσει του κεφαλαίου 10 υπολογίζονται κατ' αναλογία με τα στοιχεία του σχεδίου προϋπολογισμού για το 2002 για τον Ευρωπαίο Διαμεσολαβητή.

>ΘΕΣΗ ΠIΝΑΚΑ>

2.3.2. Ανθρώπινοι πόροι για την Γραμματεία

Είναι ρεαλιστικό να θεωρηθεί ότι ο Επόπτης θα προσλάβει το συντομότερο δυνατό έναν πυρήνα προσωπικού απαρτιζόμενου από 5 περίπου άτομα (εκ των οποίων 1 της κατηγορίας Α, 2 της κατηγορίας Β και 2 της κατηγορίας C), τα οποία θα περιληφθούν στην κατάσταση μισθοδοσίας επί 8 μήνες το 2002. Η πρόσληψη των υπολοίπων 10 μελών του προσωπικού (7 της κατηγορίας Α, 2 της κατηγορίας Β και 1 της κατηγορίας C) θα γίνει σε δεύτερη φάση και οι σχετικές προβλέψεις στον προϋπολογισμό πρέπει να λάβουν ως βάση κατά μέσο όρο 4 μήνες απασχόλησης.

Η Επιτροπή βάσισε την εκτίμηση των αναγκαίων πιστώσεων για τους βασικούς μισθούς σύμφωνα με τον πίνακα προσωπικού λαμβάνοντας ως βάση ότι οι προσλήψεις θα γίνουν στο δεύτερο κλιμάκιο κάθε βαθμού.

Τα άλλα κονδύλια του κεφαλαίου 11 υπολογίζονται κατ' αναλογία με τα στοιχεία του προσχεδίου προϋπολογισμού για το 2002 για τον Ευρωπαίο Διαμεσολαβητή.

Τονίζεται ότι οι πιστώσεις στο κονδύλιο 1178 "Υποστήριξη δραστηριοτήτων" υπολογίσθηκαν σύμφωνα με την επικρατούσα υπόθεση όσον αφορά τις διοικητικές γενικές δαπάνες, ότι τα υπόψη καθήκοντα θα αναλάβει ένα από τα άλλα θεσμικά όργανα.

>ΘΕΣΗ ΠIΝΑΚΑ>

2.3.3. Υποδομή

Μολονότι βασίζεται στα στοιχεία του προσχεδίου προϋπολογισμού του 2002 για τον Ευρωπαίο Διαμεσολαβητή, ο υπολογισμός των πιστώσεων που απαιτούνται για τα κονδύλια του τίτλου 2 λαμβάνει επίσης υπόψη τις πάγιες δαπάνες που σχετίζονται με την περίοδο έναρξης δραστηριοτήτων.

>ΘΕΣΗ ΠIΝΑΚΑ>

2.3.4. Αθροιστικός πίνακας

>ΘΕΣΗ ΠIΝΑΚΑ>

3. Αιτούμενες Πιστωσεις βάσει του τμήματος ΙΙΙ - Επιτροπη αναπτυξησ του SIS II (Schengen Information System)

Στην Coreper της 20 Ιουνίου του τρέχοντος έτους, η παρελθούσα σουηδική προεδρεία και η βελγική προεδρεία παρουσίασαν δύο πρωτοβουλίες [8] (η μία βασιζόμενη στον πρώτο πυλώνα και η άλλη στον τρίτο) οι οποίες αποσκοπούσαν να αναθέσουν στην Επιτροπή, με τη βοήθεια μιας επιτροπής, την αρμοδιότητα της ανάπτυξης του SIS II. Οι προτάσεις αυτές οι οποίες αφού εγκριθούν θα αποτελέσουν τη νομική βάση, υποβλήθηκαν στην αρμόδια ομάδα εργασίας οι εργασίες της οποίας προχωρούν με ταχύ ρυθμό.

[8] ΕΕ αριθ. C 183 της 29/6/2001, σ. 12.

Κατά τη σύνοδο της 20ής Ιουλίου 2001, το Συμβούλιο Προϋπολογισμού περιέλαβε στο τμήμα της Επιτροπής στο κονδύλιο B5-840 - Schengen ποσό 950 000 ¬ στο σχέδιο προϋπολογισμού του 2002, για τη χρηματοδότηση "προπαρασκευαστικών ενεργειών" κατά την έννοια της διοργανικής συμφωνίας της 6ης Μαΐου 1999 [9] η οποία δύναται, συνεπώς, να εκτελεσθεί από την Επιτροπή πριν την έγκριση της νομικής βάσης.

[9] ΕΕ αριθ. C 172 της 18.6.1999, σ. 1.

Το δημοσιονομικό δελτίο που επισυνάπτεται στη σουηδική και τη βελγική πρωτοβουλία περιλαμβάνει εκτίμηση των δαπανών (Μέρος Β) ανερχόμενη σε 14 550 000 ¬ κατανεμημένα σε πέντε έτη (περιλαμβανομένου ενός διαχειριστή του σχεδίου και επιχειρησιακών στελεχών) καθώς και 4 θέσεις (εκ των οποίων 2 Α, 1 END και 1 C) για το Μέρος Α του προϋπολογισμού. Στο παρόν στάδιο προπαρασκευής, η Επιτροπή εκτιμά ότι θα ήταν προτιμότερο να διαθέσει το σύνολο του ποσού που αντιστοιχεί στις θέσεις αυτές σε πιστώσεις για έκτακτο προσωπικό. Οι σχετικές δαπάνες υπολογίσθηκαν σε 224.000 ¬ για την θέση A-7000 επικουρικοί υπάλληλοι (2*91.000 + 42.000). Για τη θέση αποσπασμένου εθνικού εμπειρογνώμονα, πρέπει να προβλεφθεί ποσό 43.000 ¬ για το 2002 στη θέση A-7003. Ο τίτλος Α-7 θα αυξανόταν συνεπώς κατά 267.000 ¬. Η πρόσληψη του εν λόγω προσωπικού θα δημιουργούσε διάφορα έσοδα ύψους 34.043 ¬ στο άρθρο 400 (φόροι) και 5.954 ¬ στο άρθρο 403 (εισφορές) ήτοι συνολικά 39.997 ¬.

Σε κάθε περίπτωση, όταν εγκριθεί η νομική βάση από το Συμβούλιο, θα πρέπει να επανεξετασθούν οι μεσοπρόθεσμες ανάγκες, τόσο από την άποψη των πιστώσεων λειτουργίας όσο και από την άποψη των ανθρωπίνων και διοικητικών πόρων.

ΓΕΝΙΚΗ ΠΕΡΙΛΗΨΗ ΤΩΝ ΠΙΣΤΩΣΕΩΝ ΓΙΑ ΤΟ 2002 (ευρώ)

>ΘΕΣΗ ΠIΝΑΚΑ>

(*) περιλαμβανομένων 167 εκατ. ¬ για εισφορές του προσωπικού στο συνταξιοδοτικό σύστημα βάσει της υποσημείωσης αριθ. 2 στους πίνακες των δημοσιονομικών προοπτικών και του δημοσιονομικού πλαισίου EU21 που επισυνάπτεται στη διοργανική συμφωνία της 6/5/1999.

ΚΑΤΑΣΤΑΣΗ ΕΣΟΔΩΝ

ΤΜΗΜΑ VIII B - ΕΥΡΩΠΑΙΟΣ ΕΠΟΠΤΗΣ ΠΡΟΣΤΑΣΙΑΣ ΔΕΔΟΜΕΝΩΝ

>ΘΕΣΗ ΠIΝΑΚΑ>

ΤΙΤΛΟΣ 4 - ΔΙΑΦΟΡΟΙ ΚΟΙΝΟΤΙΚΟΙ ΦΟΡΟΙ, ΕΙΣΦΟΡΕΣ ΚΑΙ ΤΕΛΗ

ΚΕΦΑΛΑΙΟ 4 0 - ΚΡΑΤΗΣΕΙΣ ΕΠΙ ΤΩΝ ΑΠΟΔΟΧΩΝ

Άρθρο 4 0 0 - Προϊόν του φόρου επί των μισθών, ημερομισθίων και επιδομάτων των μελών του οργάνου, των μονίμων και λοιπών υπαλλήλων

>ΘΕΣΗ ΠIΝΑΚΑ>

Πρωτόκολλο περί προνομίων και ασυλιών των Ευρωπαϊκών Κοινοτήτων, και ιδίως το άρθρο 13.

Κανονισμός αριθ. 422/67/ΕΟΚ, 5/67/Ευρατόμ του Συμβουλίου της 25ης Ιουλίου 1967 περί καθορισμού του καθεστώτος χρηματικών απολαβών του προέδρου και των μελών της Επιτροπής, του προέδρου, των δικαστών, των γενικών εισαγγελέων και του γραμματέα του Δικαστηρίου καθώς και του προέδρου, των μελών και του γραμματέα του Πρωτοδικείου (ΕΕ 187 της 8.8.1967, σ. 1), όπως τροποποιήθηκε τελευταία από τον κανονισμό (ΕΚ, ΕΚΑΧ, Ευρατόμ) αριθ. 2778/98 (ΕΕ L 347 της 23.12.1998, σ. 1).

Κανονισμός (ΕΟΚ, Ευρατόμ, ΕΚΑΧ) αριθ. 260/68 του Συμβουλίου της 29ης Φεβρουαρίου 1968 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων (ΕΕ L 56 της 4.3.1968, σ. 8), όπως τροποποιήθηκε τελευταία από τον κανονισμό (ΕΚ, ΕΚΑΧ, Ευρατόμ) αριθ. 2954/98 (ΕΕ L 307 της 17.11.1998, σ. 3).

Πρόταση απόφασης του Ευρωπαϊκού Κοινοβουλίου, του Συμβουλίου και της Επιτροπής περί του καθεστώτος και των γενικών όρων άσκησης των καθηκόντων του Ευρωπαίου Επόπτη Προστασίας Δεδομένων της 18ης Ιουλίου 2001 (COM(2001)411 τελικό).

Άρθρο 4 0 1 - Εισφορές του προσωπικού στη χρηματοδότηση του συνταξιοδοτικού συστήματος

>ΘΕΣΗ ΠIΝΑΚΑ>

Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων, και ιδίως το άρθρο 83 παράγραφος 2.

Άρθρο 4 0 3 - Προϊόν της προσωρινής συνεισφοράς επί των αμοιβών των μελών των οργάνων, τωνυμονίμων και μη μονίμων υπαλλήλων εν ενεργεία

>ΘΕΣΗ ΠIΝΑΚΑ>

Πρωτόκολλο περί προνομίων και ασυλιών των Ευρωπαϊκών Κοινοτήτων, και ιδίως το άρθρο 13.

Κανονισμός αριθ. 422/67/ΕΟΚ, 5/67/Ευρατόμ του Συμβουλίου της 25ης Ιουλίου 1967 περί καθορισμού του καθεστώτος χρηματικών απολαβών του προέδρου και των μελών της Επιτροπής, του προέδρου, των δικαστών, των γενικών εισαγγελέων και του γραμματέα του Δικαστηρίου καθώς και του προέδρου, των μελών και του γραμματέα του Πρωτοδικείου (ΕΕ 187 της 8.8.1967, σ. 1), όπως τροποποιήθηκε τελευταία από τον κανονισμό (ΕΚ, ΕΚΑΧ, Ευρατόμ) αριθ. 2778/98 (ΕΕ L 347 της 23.12.1998, σ. 1).

Κανονισμός (ΕΚΑΧ, ΕΟΚ, Ευρατόμ) αριθ. 3831/91 του Συμβουλίου, της 19ης Δεκεμβρίου 1991, που τροποποιεί τον κανονισμό υπηρεσιακής κατάστασης των υπαλλήλων και το καθεστώς του λοιπού προσωπικού των Ευρωπαϊκών Κοινοτήτων με σκοπό την εισαγωγή προσωρινής συνεισφοράς (ΕΕ L 361 της 31.12.1991, σ. 7).

Πρόταση απόφασης του Ευρωπαϊκού Κοινοβουλίου, του Συμβουλίου και της Επιτροπής περί του καθεστώτος και των γενικών όρων άσκησης των καθηκόντων του Ευρωπαίου Επόπτη Προστασίας Δεδομένων της 18ης Ιουλίου 2001 (COM(2001)411 τελικό).

>ΘΕΣΗ ΠIΝΑΚΑ>

ΤΙΤΛΟΣ 9 - ΔΙΑΦΟΡΑ ΕΣΟΔΑ

ΚΕΦΑΛΑΙΟ 9 0 - ΔΙΑΦΟΡΑ ΕΣΟΔΑ

Άρθρο 9 0 0 - Διάφορα έσοδα

>ΘΕΣΗ ΠIΝΑΚΑ>

ΤΜΗΜΑ III - ΕΠΙΤΡΟΠΗ

>ΘΕΣΗ ΠIΝΑΚΑ>

ΤΙΤΛΟΣ 4 - ΔΙΑΦΟΡΟΙ ΚΟΙΝΟΤΙΚΟΙ ΦΟΡΟΙ, ΕΙΣΦΟΡΕΣ ΚΑΙ ΤΕΛΗ

ΚΕΦΑΛΑΙΟ 4 0 - ΚΡΑΤΗΣΕΙΣ ΕΠΙ ΤΩΝ ΑΠΟΔΟΧΩΝ

Άρθρο 4 0 0 - Προϊόν του φόρου επί των μισθών, ημερομισθίων και επιδομάτων των μελών του οργάνου, των μονίμων και λοιπών υπαλλήλων

>ΘΕΣΗ ΠIΝΑΚΑ>

Σχόλια του προϋπολογισμού αμετάβλητα

Άρθρο 4 0 3 - Προϊόν της προσωρινής εισφοράς επί των αμοιβών των μελών των οργάνων, των μονίμων και μη μονίμων υπαλλήλων εν ενεργεία

>ΘΕΣΗ ΠIΝΑΚΑ>

Σχόλια του προϋπολογισμού αμετάβλητα

ΚΑΤΑΣΤΑΣΗ ΔΑΠΑΝΩΝ

ΤΜΗΜΑ VIII B - ΕΥΡΩΠΑΙΟΣ ΕΠΟΠΤΗΣ ΠΡΟΣΤΑΣΙΑΣ ΔΕΔΟΜΕΝΩΝ

>ΘΕΣΗ ΠIΝΑΚΑ>

ΤΙΤΛΟΣ 1 - ΔΑΠΑΝΕΣ ΓΙΑ ΤΑ ΜΕΛΗ ΚΑΙ ΤΟ ΠΡΟΣΩΠΙΚΟ ΤΟΥ ΟΡΓΑΝΟΥ

ΚΕΦΑΛΑΙΟ 1 0 - ΜΕΛΗ ΤΟΥ ΟΡΓΑΝΟΥ

ΑΡΘΡΟ 1 0 0 - Μισθοί, επιδόματα και χορηγήσεις που συνδέονται με τους μισθούς

>ΘΕΣΗ ΠIΝΑΚΑ>

Κανονισμός αριθ. 422/67/ΕΟΚ, 5/67/Ευρατόμ του Συμβουλίου της 25ης Ιουλίου 1967 που καθορίζει το καθεστώς χρηματικών απολαβών του προέδρου και των μελών της Επιτροπής, του προέδρου, των δικαστών, των εισαγγελέων και του γραμματέα του Δικαστηρίου (EE 187 της 8.8.1967, σ. 1), όπως τροποποιήθηκε τελευταία από τον κανονισμό (ΕΟΚ, Ευρατόμ, EKAX) αριθ. 3762/92 (EE L 383 της 29.12.1992, σ. 4).

Πρόταση απόφασης του Ευρωπαϊκού Κοινοβουλίου, του Συμβουλίου και της Επιτροπής περί του καθεστώτος και των γενικών όρων άσκησης των καθηκόντων του Ευρωπαίου Επόπτη Προστασίας Δεδομένων της 18ης Ιουλίου 2001 (COM(2001)411 τελικό).

Άρθρο 1 0 1 - Κάλυψη των κινδύνων ατυχήματος και ασθενείας και λοιπές κοινωνικές επιβαρύνσεις

>ΘΕΣΗ ΠIΝΑΚΑ>

Καθεστώς χρηματικών απολαβών των μελών των οργάνων, και ιδίως τα άρθρα 11 και 14.

Η συγκεκριμένη πίστωση προορίζεται να καλύψει:

- την εισφορά των οργάνων (0,97 %) στην ασφάλιση έναντι των κινδύνων επαγγελματικών νόσων και ατυχημάτων,

- την εισφορά των οργάνων (3,4 %) στην ασφάλιση έναντι των κινδύνων ασθενείας,

- το επίδομα τοκετού,

- τις αποζημιώσεις που προβλέπονται σε περίπτωση θανάτου.

Άρθρο 1 0 2 - Προσωρινές αποζημιώσεις

>ΘΕΣΗ ΠIΝΑΚΑ>

Καθεστώς χρηματικών απολαβών των μελών των οργάνων, και ιδίως το άρθρο 7.

Το άρθρο αυτό προορίζεται να καλύψει τη μεταβατική αποζημίωση, τα οικογενειακά επιδόματα, καθώς και τους διορθωτικούς συντελεστές στις χώρες διαμονής.

Άρθρο 1 0 3 - Συντάξεις

>ΘΕΣΗ ΠIΝΑΚΑ>

Καθεστώς χρηματικών απολαβών των μελών των οργάνων, και ιδίως τα άρθρα 8, 9, 15 και 18.

Το άρθρο αυτό προορίζεται να καλύψει τις συντάξεις λόγω συμπλήρωσης συντάξιμου χρόνου και το διορθωτικό συντελεστή της χώρας διαμονής των μελών, καθώς και τις συντάξεις υπέρ των χηρών και ορφανών και τους διορθωτικούς συντελεστές των χωρών διαμονής τους.

Άρθρο 1 0 4 - Έξοδα αποστολών, μετακινήσεων και άλλα παρεπόμενα έξοδα

>ΘΕΣΗ ΠIΝΑΚΑ>

Καθεστώς χρηματικών απολαβών των μελών των οργάνων, και ιδίως το άρθρο 6.

Η πίστωση αυτή προορίζεται να καλύψει τις δαπάνες για τα έξοδα μεταφοράς, την πληρωμή των ημερήσιων αποζημιώσεων, καθώς και τα παρεπόμενα ή έκτακτα έξοδα για την εκτέλεση αποστολής.

Άρθρο 1 0 5 - Επιδόματα και έξοδα σχετικά με την ανάληψη καθηκόντων και την έξοδο από την υπηρεσία

>ΘΕΣΗ ΠIΝΑΚΑ>

Καθεστώς χρηματικών απολαβών των μελών των οργάνων, και ιδίως το άρθρο 5.

Το άρθρο αυτό προορίζεται να καλύψει τα έξοδα ταξιδίου (συμπεριλαμβανομένων των μελών της οικογένειας) με την ευκαιρία της ανάληψης των καθηκόντων ή της αποχώρησης από το όργανο, τις αποζημιώσεις πρώτης εγκατάστασης και επανεγκατάστασης με την ευκαιρία της ανάληψης των καθηκόντων ή την αποχώρηση από το όργανο.

Άρθρο 1 0 6 - Μαθήματα για μέλη του οργάνου

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει τις δαπάνες συμμετοχής σε γλωσσικά μαθήματα ή σε άλλα σεμινάρια επαγγελματικής επιμόρφωσης.

Άρθρο 1 0 9 - Αναπροσαρμογές του καθεστώτος χρηματικών απολαβών

>ΘΕΣΗ ΠIΝΑΚΑ>

Καθεστώς χρηματικών απολαβών των μελών των οργάνων, και ιδίως το άρθρο 4α, και δημοσιονομικός κανονισμός.

Η πίστωση αυτή προορίζεται να καλύψει την πληρωμή των διορθωτικών συντελεστών, καθώς και τις επιπτώσεις από τις ενδεχόμενες προσαρμογές των απολαβών και των συντάξεων που θα αποφασιστούν από το Συμβούλιο κατά τη διάρκεια του οικονομικού έτους.

ΚΕΦΑΛΑΙΟ 1 1 - ΠΡΟΣΩΠΙΚΟ ΕΝ ΕΝΕΡΓΕΙΑ

AΡΘΡΟ - 1 1 0 Μόνιμοι και έκτακτοι υπάλληλοι οι οποίοι κατέχουν θέση που προβλέπεται στον πίνακα θέσεων

Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων, και ιδίως τα άρθρα 62 και 66.

Θέση 1 1 0 0 - Βασικοί μισθοί

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει το βασικό μισθό των μονίμων και εκτάκτων υπαλλήλων.

Θέση 1 1 0 1 - Οικογενειακά επιδόματα

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει τα οικογενειακά επιδόματα που συμπεριλαμβάνουν:

- το επίδομα στέγης,

- επίδομα συντηρούμενων τέκνων,

- το σχολικό επίδομα

των μονίμων και εκτάκτων υπαλλήλων.

Θέση 1 1 0 2 - Eπιδόματα αποδημίας και εκπατρισμού (στα οποία συμπεριλαμβάνεται το άρθρο 97 του κανονισμού υπηρεσιακής κατάστασης ΕΚΑΧ)

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει την αποζημίωση αποδημίας και εκπατρισμού των μονίμων και εκτάκτων υπαλλήλων.

Θέση 1 1 0 3 - Αποζημίωση γραμματείας

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει την κατ' αποκοπήν αποζημίωση γραμματείας της κατηγορίας C.

Άρθρο 1 1 1 - Λοιπό προσωπικό

>ΘΕΣΗ ΠIΝΑΚΑ>

Καθεστώς του λοιπού προσωπικού των Ευρωπαϊκών Κοινοτήτων, και ιδίως το άρθρο 3 και ο τίτλος III.

Η πίστωση αυτό προορίζεται να καλύψει τις αποδοχές καθώς και την εργοδοτική εισφορά στο καθεστώς κοινωνικής ασφάλισης των επικουρικών και τοπικών υπαλλήλων, καθώς και των ειδικών συμβούλων.

Άρθρο 1 1 2 - Επαγγελματική επιμόρφωση

>ΘΕΣΗ ΠIΝΑΚΑ>

Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων, και ιδίως το άρθρο 24 παράγραφος 8.

Άρθρο 1 1 3 - Κάλυψη των κινδύνων ασθενείας, ατυχήματος και επαγγελματικής νόσου και κάλυψη του κινδύνου ανεργίας και διατήρηση των συνταξιοδοτικών δικαιωμάτων

>ΘΕΣΗ ΠIΝΑΚΑ>

Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων.

Η πίστωση αυτή προορίζεται να καλύψει την εργοδοτική εισφορά της ασφάλισης κατά των κινδύνων ασθενείας (άρθρο 72) και κατά των κινδύνων ατυχήματος και επαγγελματικής νόσου (άρθρο 73), τη συνεισφορά του οργάνου για τη σύσταση ειδικού ταμείου ανεργίας (άρθρο 28 παράγραφος 7 του καθεστώτος που εφαρμόζεται στους λοιπούς υπαλλήλους των Ευρωπαϊκών Κοινοτήτων), τις καταβολές στις οποίες πρέπει να προβαίνει το όργανο υπέρ των εκτάκτων υπαλλήλων προκειμένου να συστήσουν ή να διατηρήσουν τα συνταξιοδοτικά δικαιώματά τους στη χώρα καταγωγής τους (άρθρο 42 του καθεστώτος που εφαρμόζεται στους λοιπούς υπαλλήλους των Ευρωπαϊκών Κοινοτήτων).

Καλύπτει επίσης, έξοδα σχετικά με την ετήσια ιατρική εξέταση των μονίμων και λοιπών υπαλλήλων που τη δικαιούνται, συμπεριλαμβανομένων των μικροβιολογικών αναλύσεων και των όποιων επιμέρους ιατρικών εξετάσεων προκύπτουν ως απαραίτητες για το σκοπό αυτό.

Άρθρο 1 1 4 - Διάφορα επιδόματα και αποζημιώσεις

>ΘΕΣΗ ΠIΝΑΚΑ>

Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων, και ιδίως τα άρθρα 70, 74 και 75.

Η πίστωση αυτή προορίζεται να καλύψει το επίδομα τοκετού (άρθρα 70, 74 και 75) και την κατ' αποκοπήν καταβολή των εξόδων ταξιδίου από τον τόπο εργασίας έως τον τόπο καταγωγής (άρθρο 8 του παραρτήματος VII), τις αποζημιώσεις στέγης και μεταφοράς (άρθρα 14α και 14β του παραρτήματος VII), τις κατ' αποκοπήν αποζημιώσεις παράστασης (άρθρο 14 του παραρτήματος VII), τις κατ' αποκοπήν αποζημιώσεις ταξιδίου (άρθρο 15 του παραρτήματος VII) και τις ειδικές αποζημιώσεις για τους υπολόγους και τους υπολόγους παγίων προκαταβολών (άρθρο 75).

Άρθρο 1 1 5 - Υπερωρίες

>ΘΕΣΗ ΠIΝΑΚΑ>

Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων, και ιδίως το άρθρο 56 και το παράρτημα VI.

Οι υπερωρίες πληρώνονται σύμφωνα με τον κανονισμό υπηρεσιακής κατάστασης μόνο στους μόνιμους και λοιπούς υπαλλήλους των κατηγοριών C και D, και ανάλογα με το βασικό τους μισθό.

Άρθρο 1 1 7 - Συμπληρωματικές υπηρεσίες

Θέση 1 1 7 5 - Δαπάνες μετάφρασης και διερμηνείας

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει τα έξοδα ενδεχομένων συμπληρωματικών παροχών, και ιδίως τις εργασίες μετάφρασης και δακτυλογράφησης της ετήσιας έκθεσης και διαφόρων εγγράφων, τις υπηρεσίες συμβασιούχων και περιστασιακών διερμηνέων, και άλλα συναφή έξοδα.

Θέση 1 1 7 8 - Υποστήριξη δραστηριοτήτων

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει τα συνολικά «έξοδα διαχείρισης» που καταβάλλονται στο όργανο που παρέχει γενικές υπηρεσίες όπως η διαχείριση των συμβάσεων, οι μισθοί και οι αποζημιώσεις, οι υπηρεσίες πληροφορικής κ.λπ. για λογαριασμό του Ευρωπαίου Επόπτη Προστασίας Δεδομένων.

Άρθρο 1 1 8 - Αποζημιώσεις και έξοδα σχετικά με την ανάληψη των καθηκόντων, την παύση των καθηκόντων και τις μετατάξεις

>ΘΕΣΗ ΠIΝΑΚΑ>

Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων.

Η πίστωση αυτή προορίζεται να καλύψει τα έξοδα που προκύπτουν από τις διαδικασίες πρόσληψης (άρθρα 27 έως 31 και 33 και παράρτημα III), τα έξοδα ταξιδίου των υπαλλήλων (και των μελών της οικογενείας τους) λόγω ανάληψης καθηκόντων, αποχώρησης ή γεωγραφικής αναδιάταξης (άρθρα 20 και 71 και άρθρο 7 του παραρτήματος VII), τις αποζημιώσεις που οφείλονται στους υπαλλήλους που υποχρεούνται να αλλάξουν τόπο διαμονής κατά την ανάληψη των καθηκόντων, την παύση των καθηκόντων ή λόγω μετάθεσής τους (άρθρα 5 και 6 του παραρτήματος VII), τα έξοδα μετακόμισης (άρθρα 20 και 71 και άρθρο 9 του παραρτήματος VII), τις ημερήσιες αποζημιώσεις που καταβάλλονται στους υπαλλήλους που υποχρεώθηκαν να αλλάξουν κατοικία μετά την ανάληψη των καθηκόντων τους (άρθρα 20 και 71 και άρθρο 10 του παραρτήματος VII).

Άρθρο 119 - Αναπροσαρμογές των αποδοχών των μονίμων και λοιπών υπαλλήλων

>ΘΕΣΗ ΠIΝΑΚΑ>

Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων.

Η πίστωση αυτή προορίζεται να καλύψει τις συνέπειες των διορθωτικών συντελεστών (άρθρα 64 και 65 και παράρτημα XI), καθώς και τις συνέπειες από τις ενδεχόμενες αναπροσαρμογές των αποδοχών που αποφασίζονται από το Συμβούλιο εντός του οικονομικού έτους (άρθρο 65 και παράρτημα XI).

ΚΕΦΑΛΑΙΟ 1 2 - ΑΠΟΖΗΜΙΩΣΕΙΣ ΚΑΙ ΠΟΙΚΙΛΕΣ ΣΥΝΕΙΣΦΟΡΕΣ ΣΧΕΤΙΚΕΣ ΜΕ ΤΗΝ ΟΡΙΣΤΙΚΗ ΛΗΞΗ ΤΩΝ ΚΑΘΗΚΟΝΤΩΝ

Άρθρο 1 2 1 - Αποζημιώσεις σε περίπτωση θέσης σε διαθεσιμότητα, απομάκρυνσης και απόλυσης

>ΘΕΣΗ ΠIΝΑΚΑ>

Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων, και ιδίως τα άρθρα 41 και 50 και το παράρτημα IV.

Το άρθρο αυτό προορίζεται να καλύψει τις αποζημιώσεις που καταβάλλονται στους υπαλλήλους σε περίπτωση θέσης σε διαθεσιμότητα ή απομάκρυνσης από την υπηρεσία.

Άρθρο 1 2 3 - Κάλυψη κινδύνων ασθενείας

>ΘΕΣΗ ΠIΝΑΚΑ>

Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων, και ιδίως το άρθρο 72.

Το άρθρο αυτό προορίζεται να καλύψει την εργοδοτική εισφορά της ασφάλισης κατά των κινδύνων ασθενείας των δικαιούχων των αποζημιώσεων για τις οποίες γίνεται λόγος στο άρθρο 1 2 1.

Άρθρο 1 2 9 - Αναπροσαρμογές των διαφόρων επιδομάτων

>ΘΕΣΗ ΠIΝΑΚΑ>

Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων.

Το άρθρο αυτό προορίζεται να καλύψει τις συνέπειες των διορθωτικών συντελεστών που εφαρμόζονται στις αποζημιώσεις για τις οποίες γίνεται λόγος στο άρθρο 1 2 1 (άρθρα 64 και 65), καθώς και τις συνέπειες των ενδεχομένων αναπροσαρμογών των αποδοχών που αποφασίζονται από το Συμβούλιο εντός του οικονομικού έτους (άρθρο 65).

ΚΕΦΑΛΑΙΟ 1 3 - ΑΠΟΣΤΟΛΕΣ ΚΑΙ ΜΕΤΑΚΙΝΗΣΕΙΣ

Άρθρο 1 3 0 - Έξοδα αποστολών, μετακινήσεων και άλλες παρεπόμενες δαπάνες

>ΘΕΣΗ ΠIΝΑΚΑ>

Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων, και ιδίως το άρθρο 71 και τα άρθρα 11 έως 13 του παραρτήματος VII.

Η πίστωση αυτή προορίζεται να καλύψει τις δαπάνες για τα έξοδα μεταφοράς, την πληρωμή των ημερήσιων αποζημιώσεων, καθώς και τα παρεπόμενα έξοδα ή έξοδα για την εκτέλεση αποστολής.

ΚΕΦΑΛΑΙΟ 1 5 - ΔΙΟΡΓΑΝΩΣΗ ΠΕΡΙΟΔΩΝ ΠΡΑΚΤΙΚΗΣ ΑΣΚΗΣΗΣ ΚΑΙ ΑΝΤΑΛΛΑΓΗ ΥΠΑΛΛΗΛΩΝ

Άρθρο 1 5 0 - Έξοδα διοργάνωσης περιόδων πρακτικής άσκησης στις υπηρεσίες του οργάνου και έξοδα ανταλλαγής προσωπικού μεταξύ του οργάνου και του δημοσίου τομέα των κρατών μελών

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει αποζημίωση, έξοδα ταξιδίου και αποστολής για τους ασκουμένους, την ασφάλιση ατυχήματος και ασθενείας κατά την περίοδο πρακτικής άσκησης, καθώς και τα έξοδα που προκύπτουν από τις ανταλλαγές ανάμεσα στον Ευρωπαίο Επόπτη Προστασίας Δεδομένων, τον δημόσιο τομέα των κρατών μελών και διεθνείς οργανώσεις.

ΚΕΦΑΛΑΙΟ 1 6 - ΚΟΙΝΩΝΙΚΕΣ ΠΑΡΟΧΕΣ

Άρθρο 1 6 0 - Έκτακτες συνδρομές

>ΘΕΣΗ ΠIΝΑΚΑ>

Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων, και ιδίως το άρθρο 76.

Η πίστωση αυτή προορίζεται να καλύψει ενδεχόμενες επεμβάσεις της κοινωνικής υπηρεσίας υπέρ των μονίμων και λοιπών υπαλλήλων που βρίσκονται σε ιδιαίτερα δύσκολη κατάσταση.

ΚΕΦΑΛΑΙΟ 1 7 - ΕΞΟΔΑ ΥΠΟΔΟΧΗΣ ΚΑΙ ΠΑΡΑΣΤΑΣΗΣ

Άρθρο 1 7 0 - Έξοδα υποδοχής και παράστασης

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει τα έξοδα δεξιώσεων και παράστασης και την αγορά συναφών ειδών.

ΚΕΦΑΛΑΙΟ 1 8 - ΔΙΟΡΓΑΝΙΚΗ ΣΥΝΕΡΓΑΣΙΑ

Άρθρο 1 8 6 - Κοινωνικές σχέσεις μεταξύ μελών του προσωπικού

>ΘΕΣΗ ΠIΝΑΚΑ>

Η πίστωση αυτή προορίζεται για την ενθάρρυνση και την οικονομική ενίσχυση κάθε πρωτοβουλίας που στοχεύει στην αναβάθμιση των κοινωνικών σχέσεων μεταξύ των υπαλλήλων διαφορετικών εθνικοτήτων, π.χ. επιχορηγήσεις σε λέσχες του προσωπικού, συνδέσμους, πολιτιστικές δραστηριότητες κ.λπ., και για μια συνεισφορά στο κόστος ενός μόνιμου κέντρου δραστηριοτήτων αναψυχής (πολιτιστικές και αθλητικές δραστηριότητες κ.λπ.).

>ΘΕΣΗ ΠIΝΑΚΑ>

ΤΙΤΛΟΣ 2 - ΑΚΙΝΗΤΑ, ΥΛΙΚΟ ΚΑΙ ΔΙΑΦΟΡΕΣ ΔΑΠΑΝΕΣ ΛΕΙΤΟΥΡΓΙΑΣ

ΚΕΦΑΛΑΙΟ 2 0 - ΕΠΕΝΔΥΣΕΙΣ ΣΕ ΑΚΙΝΗΤΑ, ΜΙΣΘΩΣΗ ΚΤΙΡΙΩΝ ΚΑΙ ΠΑΡΕΠΟΜΕΝΑ ΕΞΟΔΑ

Άρθρο 2 0 0 - Μισθώματα, έξοδα διαχείρισης και λοιπές κτιριακές δαπάνες

>ΘΕΣΗ ΠIΝΑΚΑ>

Διοικητικός διακανονισμός μεταξύ του Ευρωπαίου Επόπτη Προστασίας Δεδομένων και του άλλου οργάνου που παρέχει τα γραφεία.

Η πίστωση αυτή προορίζεται να καλύψει τα μισθώματα, την ασφάλιση, την παροχή ύδατος και ηλεκτρικού ρεύματος, τη θέρμανση, τον καθαρισμό και συντήρηση, την ασφάλεια και επιτήρηση, καθώς και διάφορες άλλες δαπάνες, περιλαμβανομένης της ανακαίνισης, επισκευής ή μετατροπής των υπόψη γραφείων.

ΚΕΦΑΛΑΙΟ 2 1 - ΠΛΗΡΟΦΟΡΙΚΗ ΚΑΙ ΤΗΛΕΠΙΚΟΙΝΩΝΙΕΣ

Άρθρο 2 1 0 - Εξοπλισμός, έξοδα εκμετάλλευσης και πληρωμή παρασχεθεισών υπηρεσιών που έχουν σχέση με τον τομέα της πληροφορικής

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει τις δαπάνες:

- την αγορά, μίσθωση, τεχνική εξυπηρέτηση και συντήρηση εξοπλισμού και την ανάπτυξη λογισμικού,

- την επικούρηση για τη λειτουργία και συντήρηση συστημάτων πληροφορικής,

- τις εργασίες πληροφορικής που ανατίθενται σε τρίτους και άλλα έξοδα υπηρεσιών πληροφορικής.

Άρθρο 2 1 1 - Εξοπλισμός, έξοδα εγκατάστασης και πληρωμή παρασχεθεισών υπηρεσιών τηλεπικοινωνιών

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει τις δαπάνες που σχετίζονται με τη μίσθωση, τεχνική εξυπηρέτηση και συντήρηση του εξοπλισμού τηλεπικοινωνιών και άλλες δαπάνες που σχετίζονται με τις τηλεπικοινωνίες (δίκτυα μετάδοσης, τηλεφωνικά κέντρα, τηλέφωνα και συναφής εξοπλισμός, φαξ, τέλεξ, έξοδα εγκατάστασης κ.λπ.).

ΚΕΦΑΛΑΙΟ 2 2 - ΚΙΝΗΤΑ ΑΓΑΘΑ ΚΑΙ ΠΑΡΕΠΟΜΕΝΑ ΕΞΟΔΑ

Άρθρο 2 2 0 - Κινητά αγαθά και παρεπόμενα έξοδα

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει τις δαπάνες που σχετίζονται ιδίως με:

- εξοπλισμό, όπως τηλέφωνα, αριθμομηχανές, αρχεία κ.λπ.,

- μηχανές γραφείου (γραφομηχανές, φωτοτυπικά, συσκευές ανάγνωσης-εκτύπωσης κ.λπ.),

- αντικατάσταση και συντήρηση τεχνικών εγκαταστάσεων,

- τεχνικό εξοπλισμό,

- αγορά και αντικατάσταση επίπλων,

- κάθε άλλο συναφές είδος και παρεπόμενα έξοδα.

Άρθρο 2 2 2 - Μεταφορικά μέσα

>ΘΕΣΗ ΠIΝΑΚΑ>

Η συγκεκριμένη πίστωση προορίζεται να καλύψει:

- την απόκτηση μεταφορικού εξοπλισμού καθώς και την ανανέωσή του,

- τα έξοδα βραχείας ή μακράς διαρκείας ενοικίασης αυτοκινήτων κ.λπ., στο βαθμό που οι ανάγκες δεν μπορούν να καλυφθούν από τη χωρητικότητα του στόλου αυτοκινήτων,

- τα έξοδα συντήρησης, επισκευής και ασφάλισης των υπηρεσιακών αυτοκινήτων (αγορά καυσίμων, λιπαντικών, ελαστικών, διαφόρων υλικών και ανταλλακτικών, εργαλείων κ.λπ.).

Άρθρο 2 2 3 - Δαπάνες τεκμηρίωσης και βιβλιοθήκης

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει τις δαπάνες που σχετίζονται με τη βιβλιοθήκη του Ευρωπαίου Επόπτη Προστασίας Δεδομένων, και ιδίως:

- τα έξοδα για ενημέρωση της βιβλιοθήκης, συνδρομές και μετάφραση, επίσης δε αγορά και εγκατάσταση σχετικού υλικού,

- τις συνδρομές και ανανεώσεις συνδρομών σε εφημερίδες, περιοδικά και ειδησεογραφικά πρακτορεία, καθώς και άλλα συναφή έξοδα.

ΚΕΦΑΛΑΙΟ 2 3 - ΤΡΕΧΟΥΣΕΣ ΔΑΠΑΝΕΣ ΔΙΟΙΚΗΤΙΚΗΣ ΦΥΣΕΩΣ

Άρθρο 2 3 0 - Τρέχουσες δαπάνες διοικητικής φύσεως

>ΘΕΣΗ ΠIΝΑΚΑ>

Η συγκεκριμένη πίστωση προορίζεται να καλύψει:

- την αγορά χαρτιού, φακέλων και ειδών γραφείου, και τις ανάγκες αναπαραγωγής των σεμιναρίων (χαρτί φωτοτυπίας, χαρτί για τη δημοσίευση και διανομή με συμβατικά ή ηλεκτρονικά μέσα, είδη γραφείου κ.λπ.),

- την αποστολή αλληλογραφίας, τα ταχυδρομικά έξοδα, τά έξοδα αποστολής με υπηρεσία ταχείας παράδοσης, τα δέματα και τη διανομή στο ευρύ κοινό,

- τα βασικά τηλεφωνικά τέλη και το κόστος των τηλεφωνικών επικοινωνιών, το κόστος των τηλεγραφικών και τηλετυπικών επικοινωνιών, το κόστος της ηλεκτρονικής μετάδοσης δεδομένων και άλλα συναφή έξοδα εγκαταστάσεων,

- άλλα τρέχοντα διοικητικά έξοδα (χρηματοδοτικά έξοδα, έξοδα νομικών διαδικασιών κ.λπ.).

ΚΕΦΑΛΑΙΟ 2 5 - ΕΞΟΔΑ ΕΠΙΣΗΜΩΝ ΚΑΙ ΜΗ ΣΥΝΕΔΡΙΑΣΕΩΝ

Άρθρο 2 5 0 - Συνεδριάσεις

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει τα έξοδα ταξιδίου και διαμονής και τα παρεπόμενα έξοδα των εμπειρογνωμόνων και άλλων προσώπων που προσκαλούνται να λάβουν μέρος σε επιτροπές, ομάδες μελέτης ή συσκέψεις εργασίας καθώς και τα έξοδα που σχετίζονται με τις προσλήψεις (κόστος δημοσιότητας για τις θέσεις προς πλήρωση, πρόσκληση υποψηφίων κ.λπ.).

ΚΕΦΑΛΑΙΟ 2 6 - ΜΕΛΕΤΕΣ, ΕΡΕΥΝΕΣ ΚΑΙ ΔΙΑΒΟΥΛΕΥΣΕΙΣ

Άρθρο 2 6 0 - Διαβουλεύσεις, μελέτες και έρευνες περιορισμένου χαρακτήρα

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει τη χρηματοδότηση των μελετών ή/και ερευνών που ανατίθενται σε ειδικούς εμπειρογνώμονες και ινστιτούτα ερευνών, καθώς και τα έξοδα της δημοσίευσης τέτοιων μελετών και συναφή έξοδα.

ΚΕΦΑΛΑΙΟ 2 7 - ΔΗΜΟΣΙΕΥΣΗ ΚΑΙ ΠΛΗΡΟΦΟΡΗΣΗ

Άρθρο 2 7 0 - Δαπάνες δημοσίευσης και πληροφόρησης

>ΘΕΣΗ ΠIΝΑΚΑ>

Η πίστωση αυτή προορίζεται να καλύψει τα έξοδα δημοσίευσης και πληροφόρησης, και ιδίως:

- τα έξοδα εκτύπωσης για δημοσιεύσεις στην Επίσημη Εφημερίδα των Ευρωπαϊκών Κοινοτήτων,

- το κόστος εκτύπωσης και αναπαραγωγής, στις επίσημες γλώσσες, διάφορων δημοσιευμάτων (ετήσια έκθεση κ.λπ.),

- έντυπο υλικό (με παραδοσιακά ή ηλεκτρονικά μέσα) πληροφόρησης όσον αφορά τον Ευρωπαίο Επόπτη Προστασίας Δεδομένων,

- οποιαδήποτε άλλα έξοδα που σχετίζονται με την πολιτική πληροφόρησης του οργάνου (συμπόσια, σεμινάρια, συμμετοχή σε δημόσιες εκδηλώσεις κ.λπ.).

ΚΕΦΑΛΑΙΟ 2 9 - ΕΠΙΔΟΤΗΣΕΙΣ ΚΑΙ ΧΡΗΜΑΤΟΔΟΤΙΚΕΣ ΕΙΣΦΟΡΕΣ

Άρθρο 2 9 9 - Λοιπές επιχορηγήσεις

>ΘΕΣΗ ΠIΝΑΚΑ>

Το άρθρο αυτό προορίζεται να καλύψει τα έξοδα (εκτός όσων περιλαμβάνονται στο άρθρο 2 7 0) που σχετίζονται με τις ομάδες επισκεπτών του Ευρωπαίου Επόπτη Προστασίας Δεδομένων, καθώς και τα έξοδα για τη δημοσιότητα και τις δράσεις πληροφόρησης προς το ευρύ κοινό (μεταξύ άλλων, μέσω «πολλαπλασιαστών γνώμης») όσον αφορά τους στόχους, τις δραστηριότητες και το ρόλο του Ευρωπαίου Επόπτη Προστασίας Δεδομένων.

>ΘΕΣΗ ΠIΝΑΚΑ>

ΤΙΤΛΟΣ 10 - ΛΟΙΠΕΣ ΔΑΠΑΝΕΣ

ΚΕΦΑΛΑΙΟ 10 0 - ΑΠΟΘΕΜΑΤΙΚΕΣ ΠΙΣΤΩΣΕΙΣ

>ΘΕΣΗ ΠIΝΑΚΑ>

Δημοσιονομικός κανονισμός της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων (EE L 356 της 31.12.1977, σ. 1), όπως τροποποιήθηκε τελευταία από τον κανονισμό (EK, EKAX, Ευρατόμ) αριθ. 762/2001 (EE L 111 της 20.4.2001, σ. 1).

ΚΕΦΑΛΑΙΟ 10 1 - ΑΠΟΘΕΜΑΤΙΚΟ ΓΙΑ ΑΠΡΟΒΛΕΠΤΑ

>ΘΕΣΗ ΠIΝΑΚΑ>

Το κεφάλαιο αυτό προορίζεται να καλύψει δαπάνες που δεν μπορούν να προβλεφθούν προς το παρόν, οι οποίες απορρέουν από αποφάσεις που λαμβάνονται κατά τη διάρκεια του οικονομικού έτους.

ΤΜΗΜΑ III - ΕΠΙΤΡΟΠΗ

>ΘΕΣΗ ΠIΝΑΚΑ>

Άρθρο A-7000 - Επικουρικοί υπάλληλοι

>ΘΕΣΗ ΠIΝΑΚΑ>

Σχόλια αμετάβλητα

Άρθρο A-7003 - Εθνικοί και διεθνείς υπάλληλοι και υπάλληλοι του ιδιωτικού τομέα που υπηρετούν προσωρινά στις υπηρεσίες του οργάνου

>ΘΕΣΗ ΠIΝΑΚΑ>

Σχόλια αμετάβλητα